open-index/open-wikipedia-markdown huggingface dataset:
The Slap

**The Slap** on vuonna 2015 NBC-televisiokanavalla esitetty yhdysvaltalainen kahdeksanosainen minisarja, jonka pääosissa näyttelevät muun muassa Brian Cox, Melissa George, Thandiwe Newton, Zachary Quinto, Peter Sarsgaard ja Uma Thurman. Televisiosarja on Christos Tsiolkasin samannimiseen romaaniin (2008) perustuvan australialaissarjan *[[Läimäys]]* (2011) yhdysvaltalaissovitus.

## Juonikuvaus

Juhlien kireä tunnelma saavuttaa huippunsa, kun eräs vieraista läimäyttää lasta. Tapahtuma sysää liikkeelle ketjureaktion, joka tuo päivänvaloon pitkään vaiettuja salaisuuksia perhe- ja ystäväpiiristä. Sarjan jokainen jakso on eri henkilöhahmon näkökulmasta.

## Näyttelijät

### Pääosissa

## Tuotanto

*The Slap* kuvattiin New Yorkissa.

## Vastaanotto

*The Slapin* pilottijaksoa seurasi yhteensä 5,1 miljoonaa katsojaa.

Sarja on saanut kriitikoilta vaihtelevia, lähinnä myönteisiä, arvioita. Metacritic-sivuston mukaan 33 arvostelun perusteella sarja on saanut 62 pistettä sadasta mahdollisesta. Metacriticin 50 käyttäjää on antanut sarjalle keskiarvon 4,5/10.

## Jaksot

## Lähteet

## Aiheesta muualla

* Virallinen sivusto 
*
Lahdentaan kartano

**Lahdentaan kartano** (**Lahdentaka**) on historiallinen kartano Lahdentaan kylässä Tyrvännössä, Hattulassa. Kartano tunnetaan Nokian perustajan Knut Fredrik Idestamin synnyinkotina. 

## Historia
Lahdentaa mainitaan rälssikartanona vuonna 1449. Lahdentaka muodostui kartanoksi 1600-luvulla. Kartanon yhteydessä toimi pellavakehräämö ja yksi Suomen ensimmäisistä kehruukouluista 1700-luvulla. Kapteeni Bengt Axel Boije rakennutti kaksikerroksisen hirsirakenteisen päärakennuksen vuonna 1787. Kartano sai nykyisen uusrenessanssisen ulkoasun 1880-luvulla. Päärakennus uusittiin vuonna 1927. Kartanon englantilaistyylinen puisto on rakennettu 1700-luvulla. Kartano muutettiin parantolaksi vuonna 1925 ja arkkitehtinä toimi Rafael Blomstedt. Kartanon päärakennuksessa toimi vuosina 1956–1982 Hämeen metsätyönjohtajakoulu. Nykyisin kartano on yksityisasuntona.

## Omistajat
Ranskalaistaustainen tuomari Thomas Beurraeus oli kartanon ensimmäinen omistaja. Beurraeus avioitui Lepaan kartanon perittäjättären Sofia Hannuntyttären kanssa. Avioliitosta syntyi Elin-tytär, joka avioitui Erik Boije af Gennäsin kanssa. Boijen suku omisti kartanon vuoteen 1831, jonka jälkeen kartano siirtyi Idestamin suvulle. Gustaf Idestam oli kartanon seuraava omistaja. Gustaf Idestamin tytär Anna Sofia Idestam avioitui Suomen pankin johtaja Albert Werner Nykoppin kanssa. Kartano siirtyi vapaaherra Edvard Robert Standertskiöldin omistukseen vuonna 1885. Standertskiöld oli Aulangon perustajan ja omistajan Hugo Standertskjöldin veli.  

## Lähteet
Suspicion

**Suspicion** on brittiläinen jännityssarja, jonka on luonut Rob Williams. Sarjan esittäminen alkoi Apple TV+ -suoratoistopalvelussa 4. helmikuuta 2022, ja sen viimeinen jakso esitettiin 18. maaliskuuta samana vuonna. Sarja perustuu hepreankieliseen israelilaissarjaan *[[Lavastus (televisiosarja)|Lavastus]]* (2015–2022).

Apple TV+ peruutti sarjan ensimmäisen kauden jälkeen.

## Juonikuvaus

Neljää tavallista brittiä syytetään menestyneen yhdysvaltalaisen mediamogulin pojan sieppaamisesta. Heidän on kilvoiteltava aikaa vastaan todistaakseen syyttömyytensä, samalla kun heidän sanomisiaan epäillään eikä ole varmaa, puhuvatko he totta.

## Näyttelijät

### Pääosissa

## Tuotanto

### Kehitys

Apple TV+ alkoi kehittää Amit Cohenin ja Maria Feldmanin luoman hepreankielisen israelilaissarjan *Lavastus* englanninkielistä versiota heinäkuussa 2019.

### Kuvaukset

Sarjan, joka tuotantonsa aikana kulki nimellä *Tailspin*, kuvaukset alkoivat Englannissa maaliskuussa 2020, mutta ne jouduttiin keskeyttämään koronaviruspandemian vuoksi. Kuvauksia päästiin jatkamaan Brixhamissa, Devonin kreivikunnassa, marraskuussa 2020. Sarjaa kuvattiin lisäksi Oxfordissa, Lontoossa ja New Yorkissa, missä kuvaukset saatiin päätökseen toukokuussa 2021.

## Vastaanotto

Sarja on saanut kriitikoilta vaihtelevia arvioita. Rotten Tomatoes -sivuston mukaan 48 prosenttia kriitikoista on antanut sarjalle myönteisen arvosanan. Keräys perustuu 29 arviointiin, joista 14 on ”tuoreita” ja 15 ”mätiä”. Yli sadasta käyttäjästä 25 prosenttia on antanut sarjalle myönteisen arvosanan 2,1/5 keskiarvolla. Metacritic-sivuston mukaan 16 arvostelun perusteella sarja on saanut 49 pistettä sadasta mahdollisesta. Metacriticin 15 käyttäjää on antanut sarjalle keskiarvon 4,7/10.

## Jaksot

## Lähteet

## Aiheesta muualla

*
Suontaan kartano

**Suontaan kartano** (**Suontaka**) on kartano Suontaan kylässä Tyrvännössä, Hattulassa. 

## Historia
Kartano muodostettiin Suontaan kylän maille, joiden omistajia olivat aateliset ja itsenäiset talonpojat. Klaus Lydekenpoika Djäkn, Bengt Lydekenpoika Djäkn ja Niilo Olavinpoika (Niclis Sontaca) olivat maanomistajia 1300- ja 1400-lukujen aikana. 1600- ja 1700-luvuilla talojen omistajina olivat Beurraeus-, de la Gardie-, de la Motte-, von Schrowe-, Birkholz-, Horn- ja Rosenkranz-suvut. Vapaaherra Edvard Robert Standertskjöld osti Hollon, Eskolan ja Klemolan perintötalot 1890-luvulla ja Hollosta muodostettiin kartanon päärakennus. Vuorineuvos Erik Rosenlew osti kartanon vuonna 1918. Arkkitehdit Sigurd Frosterus ja Ole Gripenberg suunnittelivat kartanolle uuden rakennuskannan. Kartano on Rosenlewin perillisten omistuksessa ja tila keskittyy luomuemolehmien kasvatukseen. Kartanon mailta löydettiin viikinkiaikainen Suontaan miekka 1960-luvulla. 

## Lähteet
Reem Alabali-Radovan

**Reem Alabali-Radovan** (o.s. **Al-Abali**: s. 1. toukokuuta 1990 Moskova) on saksalainen sosiaalidemokraattinen poliitikko, joka on toiminut Saksan talousyhteistyö- ja kehitysapuministerinä toukokuusta 2025. Tätä ennen hän oli maahanmuuttoministeri ja liittopäivien jäsen vuosina 2021–2025.

Alabali-Radovan syntyi Moskovassa irakilaisille vanhemmille. Hän muutti perheensä kanssa Saksaan vuonna 1996 ja on suorittanut valtiotieteiden tutkinnon Berliinin vapaassa yliopistossa.
## Lähteet

## Aiheesta muualla

* Saksan liittohallitus  
* Saksan liittopäivät
Verena Hubertz

**Verena Hubertz** (s. 26. marraskuuta 1987 Trier) on saksalainen sosiaalidemokraattinen poliitikko, joka on toiminut maansa asunto-, kaupunkikehitys- ja rakentamisministerinä toukokuusta 2025. Tätä ennen hän oli liittopäivien jäsen vuosina 2021–2025. Hubertzilla on liiketalouden tutkinto ja hän on toiminut aiemmin yrittäjänä.
## Lähteet

## Aiheesta muualla
Frei (täsmennyssivu)

**Frei** (saks. *vapaa*) voi tarkoittaa seuraavia asioita:

* Frei, saari Norjassa
* *Frei*, LaFeen albumi vuodelta 2011

## Etunimenä
* Frei Jacinto (n. 1712–?), portugalilainen säveltäjä
* Frei Otto (1925–2025), saksalainen arkkitehti

## Sukunimenä
* Alexander Frei (s. 1979), sveitsiläinen jalkapalloilija
* Christian Frei (s. 1959), sveitsiläinen elokuvaohjaaja
* Eduardo Frei Ruiz-Tagle (s. 1942), Chilen presidentti 1990–1994
* Fabian Frei (s. 1989), sveitsiläinen jalkapalloilija
* Karl Frei (1917–2011), sveitsiläinen telinevoimistelija ja olympiavoittaja
* Tanya Frei (s. 1972), sveitsiläinen curlingpelaaja
* Thorsten Frei (s. 1973), saksalainen poliitikko
Thorsten Frei

**Thorsten Frei** (s. 8. elokuuta 1973 Säckingen) on saksalainen juristi ja CDU:n poliitikko. Hän on istunut liittopäivillä vuodesta 2013 ja toiminut liittohallituksen erikoisasiainministerinä sekä liittokanslerinviraston kansliapäällikkönä toukokuusta 2025.
## Lähteet

## Aiheesta muualla

* Saksan liittopäivät 
* Saksan liittohallitus
Johann Wadephul

**Johann Walter David Rudolf Wadephul** (s. 10. helmikuuta 1963 Husum) on saksalainen juristi ja CDU:n poliitikko, joka on toiminut maansa ulkoministerinä toukokuusta 2025. Hän oli vuosina 2000–2009 Schleswig-Holsteinin maapäivien jäsen, ja on vuodesta 2009 istunut liittopäivillä.
## Lähteet

## Aiheesta muualla
Jörg Kukies

**Jörg Kukies** (s. 21. helmikuuta 1968 Mainz) on saksalainen sosiaalidemokraattinen poliitikko. Hän toimi maansa valtiovarainministerinä vuosina 2024–2025.

Kukies kasvoi Yhdysvalloissa ja opiskeli taloustiedettä Mainzin yliopistossa sekä Sorbonnessa. Lisäksi hän suoritti julkishallinnon tutkinnon Harvardin yliopiston Kennedy Schoolissa ja väitteli tohtoriksi Chicagon yliopistossa. Kukies työskenteli Goldman Sachs -liikepankissa vuosina 2000–2018, minkä jälkeen hän siirtyi virkamiesuralle toimien valtiosihteerinä valtiovarainministeriössä ja liittokanslerinvirastossa.
## Lähteet

## Aiheesta muualla
Flintlock: The Siege of Dawn

**Flintlock: The Siege of Dawn** on A44 Gamesin kehittämä ja Kepler Interactiven julkaisema toimintaroolipeli. Peli on julkaistu vuonna  PlayStation 5:lle, Windowsille ja Xbox Series X/S:lle.

## Pelaaminen
Pelaajan hahmo on Nor, joka taistelee armeijassa kuolleita vastaan. Nor ja toverit avaavat vahingossa reitin, jota kautta alamaailman jumalat pääsevät läpi. Kettumainen jumala Enki lisää Norille yliluonnollisia kykyjä ja toimii pelaajan tukena. Pelimaailmassa käytetään mustaa ruutia hyödyksi eri tavoin.

## Vastaanotto
Peli sai IGN:n arvostelussa arvosanaksi 7/10. Pelin alkuvaihetta kutsuttiin karkeaksi ja tarina vaeltelee keskivaiheessa. Peliä kutsuttiin viihdyttäväksi soulslike-peliksi, jossa on nopeaa toimintaa ja peli paranee edistymisen myötä kun saa uusia kykyjä joita voi käyttää ketjuttain.

Peli sai GameSpotin arvostelussa arvosanaksi 7/10. Pystysuuntaan ja hyppäämiseen keskittyvää tasosuunnittelua kutsuttiin erinomaiseksi, taistelua kutsuttiin intuitiiviseksi ja tyydyttäväksi. Moitteita sai siitä, ettei alkuasetelmaa hyödynnetä riittävästi visuaalisen suunnittelun lisäksi ja taistelu tuntuu toisinaan epätarkalta.

## Lähteet

## Aiheesta muualla
*
52975 Cyllarus

**52975 Cyllarus** (väliaikainen nimitys ****) on kentaureihin kuuluva suuri asteroidi. Se kiertää Auringon ympäri  (noin ) kiertoradalla, joka on lähimmillään 16,24 astronomisen yksikön päässä ja etäisimmillään 36,18 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
Marco Buschmann

**Marco Buschmann** (s. 1. elokuuta 1977 Gelsenkirchen) on saksalainen juristi ja FDP:n poliitikko. Hän on ollut liittopäivien jäsen vuosina 2009–2013 ja 2017–2025 sekä Saksan oikeusministeri 2021–2024.
## Lähteet

## Aiheesta muualla

* Saksan liittohallitus 
* Saksan liittopäivät
Yrjö Rosendal

**Yrjö Rosendal** (9. maaliskuuta 1885 Oulu – 23. kesäkuuta 1925 Viipuri) oli suomalainen filosofian maisteri ja Viipurin reaalikoulun, maanviljelys- ja kauppalyseon (nykyisen Maunulan yhteiskoulun ja Helsingin matematiikkalukion edeltäjä) perustaja ja rehtori.

Yrjö Rosendalin vanhemmat olivat filosofian maisteri, Viipurin ruotsalaisen tyttökoulun uskonnon ja suomen kielen kollega Georg Otto Rosendal (1851–1911) ja Göteborgista kotoisin ollut Naima Johanna Lang. Hän pääsi ylioppilaaksi 1903 Viipurin klassillisesta lyseosta ja valmistui Helsingin yliopistosta filosofian kandidaatiksi ja maisteriksi 1907.

Rosendal tuli Viipurin uuden yhteiskoulun opettajaksi 1907 ja johtajaksi 1911. Vuonna 1913 hän perusti Viipurin realikoulu, maanviljelys ja kauppalyseo-nimisen oppilaitoksen, jonka opettajana, johtajana ja johtokunnan puheenjohtajana hän toimi. Koulu aloitti toimintansa Viipurin realikoulun nimellä viisiluokkaisena poikakouluna ja käsitöitä painottaneessa koulussa oppilaille annettiin opetusta myös kirjansitomossa sekä puusepänpajassa. Vuonna 1919 kouluun liitettiin 1917 perustettu Karjalan maanviljelyslyseo. 1919 koulu muutti Hovioikeudenkatu 1:een entiseen venäläisen kansakoulun taloon, jota laajennettiin kolmannella kerroksella 1921. Vuonna 1920 Viipurin realikoulun yhteyteen perustettiin kauppalyseo ja 1921 realikoulun, maanviljelyslyseon ja kauppalyseon osakeyhtiöt yhdistettiin. Talvisodan alettua koulu siirrettiin Helsinkiin, jossa se toimi Vaasanrinteen yksityislyseon nimellä 1940–1958. Koulu toimi vuodesta 1955 Maunulassa, jonne valmistui uusi koulutalo 1959. Maunulan yhteiskouluna koulu toimi vuodesta 1959 alkaen ja vuonna 1999 siitä tuli nykyinen Maunulan yhteiskoulu ja Helsingin matematiikkalukio.

Rosendal oli Viipurin ruotsalaisen klassillisen lyseon suomen kielen vanhempana lehtorina vuodesta 1919 ja Viipurin reaalikoulun, maanviljelys- ja kauppalyseon rehtorina 1913–1925. Rosendal oli opettajana myös muissa Viipurin kouluissa, kuten Viipurin naisopistossa, Viipurin ruotsalaisessa tyttökoulussa ja sen jatkoluokilla, Karjalan maanviljelyslyseossa ja ruotsalaisessa lyseossa. Hän toimi lisäksi luennoitsijana Viipurin työväenopistossa. 

Rosendal oli Etelä-Karjalan nuorisoseurojen keskushallituksen jäsenenä, lauluseura Viipurin Laulu-Veikkojen puheenjohtajana sekä Viipurin Näyttämön johtokunnan puheenjohtajana. 

Yrjö Rosendal oli naimisissa vuodesta 1908 Saimi Maria Asikanuksen kanssa. 40-vuotiaana kesäkuussa 1925 Viipurissa kuollut Yrjö Rosendal haudattiin Viipurin Sorvalin hautausmaalle.

## Julkaisuja
* *Suomen kouluista valistusaikakaudella* teoksessa *Viipurin uusi yhteiskoulu. Kertomus lukuvuodelta 1908-1909*. Viipuri 1909
* *Viipurin näyttämö: 1899-1924*. Viipurin näyttämö, Viipuri 1924

## Lähteet
Antti Kanto

**Antti Jaakko Kanto** (23. maaliskuuta 1953 Pirkkala – 2. marraskuuta 2025) oli suomalainen vakuutustieteen professori.

Kanto syntyi sulattaja Jaakko Helmer Kannon ja opettaja Aila Marjatta Soivuoren perheeseen. Hänen puolisonsa 1994–2001 oli Kaija Saarinen, 2005 hän avioitui Virve Keräsen (o.s. Santamäki) kanssa. Kanto tuli ylioppilaaksi Tampereen lyseosta 1971 ja valmistui Tampereen yliopistosta filosofian kandidaatiksi 1977 ja lisensiaatiksi 1979. Filosofian tohtoriksi hän väitteli siellä 1983. 

Kanto oli Vaasan kauppakorkeakoulussa assistentti ja lehtori 1977–1980, lehtori 1985–1987 ja apulaisprofessori 1987–1992. Helsingin kauppakorkeakoulussa hän oli talousmatematiikan ja tilastotieteen professori 1993–2006 ja Tampereen yliopistossa assitentti, yliassistentti ja lehtori 1980–1985, tilastotieteen professori 1992–1993 ja vakuutustieteen professori vuodesta 2006.

## Lähteet
(574372) 2010 JO179

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 39,21 astronomisen yksikön päässä ja etäisimmillään 116,03 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohde on hajanaisen kiekon alueella ja pidetään mahdollisena kääpiöplaneettana.

## Lähteet
31824 Elatus

**31824 Elatus** (väliaikainen nimitys ****) on kentaureihin kuuluva suuri asteroidi. Se kiertää Auringon ympäri  (noin ) kiertoradalla, joka on lähimmillään 7,22 astronomisen yksikön päässä ja etäisimmillään 16,28 astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .

## Lähteet
Mekaaninen leikkaus

**Mekaaninen leikkaus** on teräksen ja muun metallin leikkaamista siten, että leikkaaminen tapahtuu yksin mekaanisen voiman avulla, ilman lämmön vaikutusta. Tällöin leikattavaan metalliin ei kohdistu lämmön muotoa muokkaavaa vaikutusta, kuten plasmaleikkauksessa ja polttoleikkauksessa. Tämä leikkaustapa sopii ohuille metallilevyille, koska tällöin vältytään metallin vääntymiseltä ja kovettumiselta. Mekaanisessa leikkauksessa kuluu vähemmän energiaa kuin lämpöön perustuvissa leikkausmenetelmissä. Tässä menetelmässä syntyy vähemmän jätettä kuin vesileikkauksessa. Mekaaniseen leikkaukseen kuuluu monesti useanlaisia työkaluja, joita ovat pora, jyrsin ja konealusta.

## Lähteet
Francesca Durante

**Francesca Durante** (s. 12. helmikuuta 1997 Genova) on italialainen jalkapalloilija. Hän on pelipaikaltaan maalivahti. Hän on pelannut Italian naisten maajoukkueessa 13 maaottelua vuodesta 2015 alkaen. Hän oli Italian joukkueen varamaalivahtina EM-kilpailuissa 2022 ja ykkösmaalivahtina MM-kilpailuissa 2023.

Durante on edustanut Italian Serie A:ssa Scalesea, Firenzeä, Fiorentinaa, Hellas Veronaa ja Interiä.

## Lähteet
Saint-Jans-Cappel

**Saint-Jans-Cappel** on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 45 kilometriä Dunkerquen kaupungista kaakkoon.

Kunta levittäytyy 132 metriä korkean Mont-Noirin etelärinteelle, joka on yksi Monts de Flandren kukkuloista. Kunnan tärkein elinkeino maatalous, ja siellä on nykyään 12 maatilaa.

Kylän keskellä on vuonna 1557 rakennettu Saint-Jean-Baptisten kirkko. Vuosisatojen aikana kirkko on tuhoutunut ja rakennettu uudelleen useita kertoja. Viimeinen tuhoutuminen oli ensimmäisessä maailmansodassa, josta säilyi vain kirkon torni. Kirkko jatkoi kunnostettuna toimintaansa vuonna 1922. Kaupunki oli ensimmäisessä maailmansodassa sotilasleiri lokakuun 1914 ja huhtikuun 1918 välisenä aikana. Tuolloin kaikkien aselajien ja kansallisuuksien sotilaat lepäsivät muutaman päivän rintaman takana ennen paluutaan juoksuhautoihin. Maaliskuussa 1918 saksalaiset aloittivat massiivisen hyökkäyksen ja huhtikuussa kaupunki evakuoitiin. Tämän jälkeen kylä kärsi pommituksista, jotka tuhosivat suurimman osan kodeista. Taisteluista on muistona sotilashautausmaa Cimetière Militaire du Mont Noir, jonne on haudattu 232 taisteluissa kaatunutta. Kaatuneista 146 on brittejä, kaksi kanadalaista, yksi australialainen ja 84 ranskalaista.

## Marguerite Yourcenar
Kirjailija Marguerite Yourcenarilla oli vahvat siteet Saint-Jans-Cappeliin ja Mont Noiriin. Hänen perheensä, De Crayencour, omisti Mont Noirissa vuonna 1824 rakennetun talon. Sillä hän vietti kesiään lapsena vuosina 1903–1913. Talo tunnettiin tuolloin nimellä Villa Mont-Noir. Nykyään talon omistaa Nordin departementti, ja sen nimi on Villa Marguerite Yourcenar. Taloa ympäröivä 40 hehtaarin alue on Parc départemental Marguerite Yourcenar.

Departementti teki vuonna 1997 talosta kirjoittajaresidenssin, ja siellä työskentelee vuosittain noin 27 ranskalaista ja ulkomaista kirjailijaa. Kylän keskustassa on kirjailijan elämälle vuonna 1985 perustettu museo Musée Marguerite Yourcenar. Museon ja Marguerite Yourcenarin lapsuuspaikkojen välille Mont-Noirin rinteille on tehty kuusi kilometriä pitkä kävelyreitti.


Tiedosto:Saint-Jans-Cappel Eté2016 Parc départemental Marguerite Yourcenar.jpg| Villa Marguerite-Yourcenar
Tiedosto:Saint-Jans-Cappel Eté2016 le Musée Marguerite Yourcenar.jpg|Musée Marguerite Yourcenar


## Lähteet

## Aiheesta muualla
Itä–Länsi-ottelu 2025

**Vuoden [[2025]] [[Itä–Länsi-ottelu]]** pelattiin Kouvolassa KSS Energia Areenalla 19.–20. heinäkuuta 2025. 

## Miehet
Idän joukkueeseen valittiin yleisöäänestyksen perusteella Kouvolan Pallonlyöjien Elias Pitkänen, Sotkamon Jymyn Elmeri Purmonen, Haminan Palloilijoiden Teemu Rouhiainen ja Kouvolan Pallonlyöjien Patrik Wahlsten. Lännen joukkueeseen valittiin yleisöäänestyksen perusteella Vimpelin Vedon Elmeri Anttila, Manse PP:n Aapo Komulainen, Hyvinkään Tahkon Santtu Patova ja Pattijoen Urheilijoiden Topi Still.

### Miesten kokoonpanot

Avausheiton suorittaja:

### Miesten ottelu

## Naiset
Idän joukkueeseen valittiin yleisöäänestyksen perusteella Joensuun Mailan Nelli Huotari, Manse PP:n Saaga-Angelia Raudasoja, Helsingin Roihuttarien Erica Rosendahl ja Joensuun Mailan Veera Toikka. Lännen joukkueeseen valittiin yleisöäänestyksen perusteella Lapuan Virkiän Janette Lepistö, Jussittarien Jenni Matola, Porin Pesäkarhujen Lotta Nummikari ja Porin Pesäkarhujen Minttu Vettenranta.

### Naisten kokoonpanot

Lähde:

### Naisten ottelu

Lähde:

## Katso myös
* Miesten Superpesiksen kausi 2025
* Naisten Superpesiksen kausi 2025

## Lähteet
Pražská integrovaná doprava

**Pražská integrovaná doprava** (suom. *Prahan integroitu liikenne* lyh. **PID**) on Tšekin pääkaupungin Prahan ja sen lähialueiden liikennelaitos. Se vastaa metron, raitiovaunujen, junien, johdinautojen, linja-autojen, Petřín-mäellä kulkevan funikulaarin sekä joidenkin Vltavan ylittävien lauttojen toiminnasta. PID:n pyrkimyksenä on yksinkertaistaa, nopeuttaa ja yhtenäistää Prahan ja sen lähialueiden liikennettä.

## Historia
PID perustettiin 1990-luvun alkupuolella yhtenäistämään Prahan julkisen liikenteen ja sen lähijunien hinnat ja niiden toiminnot. Nykyään PID on laajentunut kattamaan Prahan lisäksi lähes koko Keski-Böömin läänin, ja se vastaa alueensa metron, raitiovaunujen, junien, johdinautojen, linja-autojen, Petřín-mäellä kulkeva funikulaarin sekä joidenkin Vltavan ylittävien lauttojen toiminnasta.

## Toiminta

PID:n toiminnan järjestämisestä vastaavat pääkaupunki Prahan RAPID-yhtiö ja Keski-Böömin läänin IDSK-yhtiö. PID tilaa palveluita muun muassa Prahan kaupungin liikennelaitokselta, Tšekin rautateiltä, ARRIVA Prahalta ja ČSAD Střední Čechy -yhtiöltä.

## Matkaliput
Kaikkiin PID:n alueen kulkuneuvoihin sopii sama lippu. Hinnoittelu määräytyy vyöhykeittäin; esimerkiksi vuonna 2025 Prahan sisäinen 30 minuutin matkalippu maksaa 30 korunaa.

Alle kuusivuotiaat ja yli 65-vuotiaat saavat matkustaa PID:n kulkuvälineissä ilmaiseksi.

## Lähteet

## Aiheesta muualla
Itä–Länsi-ottelu 2006

**Vuoden [[2006]] [[Itä–Länsi-ottelu]]** pelattiin Kiteellä Kiteen Rantakentällä 1.–2. heinäkuuta 2006. Miesten ottelun voitti Idän joukkue jaksoin 1–0 (3–0, 1–1) ja naisten ottelun voitti Lännen joukkue jaksoin 0–1 (1–5, 2–2).

## Miehet
Miesten ottelun voitti Idän joukkue jaksoin 1–0 (3–0, 1–1). Idän joukkueeseen kuuluivat lyöntijärjestyksessä kakkosvahti Sami Haapakoski, kakkospolttaja Teemu Haataja, kolmosvahti Jani Komulainen, kolmoskoppari Roope Korhonen, lukkari Toni Kohonen, sieppari Juha-Matti Sirviö, kolmospolttaja Saku Kapanen, kakkoskoppari Jarkko Perttula, ykkösvahti Sami Partanen, jokeripelaaja Sami Joukainen, jokeripelaaja Sami Karjala, jokeripelaaja Pasi Kokkonen ja jokeripelaaja Mika Laukkanen. 

Lännen joukkueeseen kuuluivat lyöntijärjestyksessä kakkoskoppari Henri Puputti, ykkösvahti Antti Kuusisto, kakkospolttaja Tommi Murto, kakkosvahti Pertti Mäkelä, kolmoskoppari Anssi Lammila, kolmospolttaja Jussi Kemilä, kolmosvahti Vesa Musto, sieppari Aki Orava, lukkari Antti Tokkari, jokeripelaaja Jere Dahlström, jokeripelaaja Jaakko Antila, jokeripelaaja Riku Rantanen ja jokeripelaaja Veli-Pekka Yli-Hirvelä. Kentän parhaana palkittiin Idän kakkosvahti Sami Haapakoski.

## Naiset
Naisten ottelun voitti Lännen joukkue jaksoin 0–1 (1–5, 2–2). Idän joukkueeseen kuuluivat lyöntijärjestyksessä kolmoskoppari Maaru Seppä, kolmospolttaja Sonja Koskinen, kakkosvahti Paula Rautiainen, sieppari Niina Rinkinen, kolmosvahti Johanna Vikman, ykkösvahti Riina Surakka, kakkoskoppari Mervi Morgan, kakkospolttaja Tiina Tolonen, lukkari Kaisa Salmela, jokeripelaaja Henna Kytösalmi, jokeripelaaja Silja Rehunen, jokeripelaaja Heidi Huuskonen ja jokeripelaaja Petra Heikkilä. 

Lännen joukkueeseen kuuluivat lyöntijärjestyksessä kolmoskoppari Carita Toiviainen, kolmospolttaja Kaisa Kärkkäinen, kakkoskoppari Niina Jokinen, kolmosvahti Miia Suominen, kakkospolttaja Tiia Pöntinen, lukkari Sirpa Pollari, sieppari Jenni Tolonen, kakkosvahti Minna Alestalo, ykkösvahti Leena Sippola, jokeripelaaja Susanna Ylä-Kero, jokeripelaaja Niina Seppälä, jokeripelaaja Noora Boelius ja jokeripelaaja Elina Mäki. Kentän parhaana palkittiin Lännen kolmoskoppari Carita Toiviainen.

## Lähteet
Kurt Thiim

**Kurt Thiim** (s. 3. elokuuta 1956 Vojens) on entinen tanskalainen moottoriurheilija.
Thiim on ajanut muun muassa Deutsche Tourenwagen Meisterschaft sarjassa (DTM-sarjaa edeltänyt sarja). Hän on ajanut myös yhden kilpailun Porsche Supercup -sarjassa.

## Lähteet
Michelle Gatting

**Michelle Sophie Gatting** (s. 21. joulukuuta 1993 Aarhus, Tanska) on tanskalainen autourheilija. Hän kilpailee FIA World Endurance Championship ja European Le Mans Series -sarjoissa. Hän on ollut Iron Dames projektin mukana sen alusta lähtien.

## Ura

Gatting aloitti uransa vuonna 2011 Tanskan Formula Ford -sarjasta. Hän sijoittui sarjan kolmanneksi. 

Vuonna 2012 Gatting ajoi Volkswagen Scirocco R-Cup -sarjassa sijoittuen vuonna 2013 sarjassa viidenneksi. Vuonna 2014 Gatting ajoi Saksan Porsche Carrera Cup -sarjaa. Vuosina 2016-2018 Gatting kilpaili Tanskassa ajettavaa Danish Thundersport Championship -sarjaa. Vuonna 2018 Gatting  sijoittui Danish Supertourisme Turbo -sarjassa kolmanneksi.

Vuonna 2019 Gatting siirtyi urheiluautoihin ajaen European Le Mans Series -sarjassa Ferrarilla Kessel Racing -tallissa LMGTE-luokassa. Vuonna 2020 Gatting jatkoi sarjassa ja siirtyi Iron Lynx -talliin. Vuonna 2021 Gatting voitti Ferrari Challenge Europe -sarjan mestaruuden.

Vuodesta 2021 lähtien Gatting on ajanut myös FIA World Endurance Championship -sarjaa. Lisäksi hän on ajanut urallaan muun muassa Asian Le Mans Series ja Tanskan TCR Touring Car -sarjaa.

## Lähteet
Nieppe

**Nieppe** on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 60 kilometriä Dunkerquen kaupungista kaakkoon.

 
Château de Nieppen rakennutti Ieperin katedraalin kaniikki Philippe de Vicq vuonna 1610. Linnan historian ensimmäinen vuosisata oli vaiheikas. Se kärsi kaupungin tavoin pakkolunastuksista ja ryöstelyistä useaan otteeseen. Ranskan suuren vallankumouksen aikana 1700-luvun lopulla linnaa käytettiin sotilaiden kasarmina, rehuvarastona ja vankilana. Linnan oikea omistaja sai sen takaisin vuonna 1799, mutta korjauskustannukset olisivat olleet niin suuret, että linna päätettiin purkaa ja rakentaa uudelleen alkuperäisille perustuksilleen. Napoleonin sotien lopulla vuonna 1815 linna koki taas pakkolunastuksia ja sotilaiden majoitusta. Ensimmäisen maailmansodan pommituksissa ja tykistötulessa vuonna 1918 kaupunki ja linna tuhoutuivat. Vuonna 1925 rauniot raivattiin pois, ja vuoden 1610 perustuksilleen uudelleenrakennettu rakennus valmistui vuonna 1930. Linnan yksityisomistus loppui vuonna 1966, ja vuonna 1974 Nieppen kaupunki osti rakennukset ja 7 hehtaaria puistoa ja metsää. Vuodesta 2000 lähtien linnassa on toiminut paikallishistoriallinen museo, Musée d’histoire locale.

## Tunnettuja kuntalaisia
*Line Renaud (s. 1928), näyttelijä

## Lähteet

## Aiheesta muualla
Harry Stylesin diskografia

Brittiläisen laulaja-lauluntekijä **[[Harry Styles]]in** diskografia käsittää neljä studioalbumia, yhden EP:n ja 14 singleä. 

## Studioalbumit

## EP:t

## Singlet

### Promootiosinglet

## Musiikkivideot

* ”Sign of the Times” (2017)
* ”Kiwi” (2017)
* ”Lights Up” (2019)
* ”Adore You” (2019)
* ”Falling” (2020)
* ”Watermelon Sugar” (2020)
* ”Golden” (2020)
* ”Treat People with Kindness” (2021)
* ”As It Was” (2022)
* ”Late Night Talking” (2022)
* ”Music for a Sushi Restaurant” (2022)
* ”Satellite” (2023)
* ”Daylight” (2023)
* ”Aperture” (2026)

## Lähteet
Bailleul

**Bailleul** voi tarkoittaa seuraavia:

## Henkilöt
* Roussel de Bailleul, 1000-luvulla elänyt normanni, seikkailija ja palkkasotilas 

## Maantiede
* Bailleul, kunta Ranskassa Nordin departementissa
* Bailleul, kunta Ranskassa Ornen departementissa
* Bailleul, kunta Ranskassa Sommen departementissa
Itä–Länsi-ottelu 1996

**Vuoden [[1996]] [[Itä–Länsi-ottelu]]** pelattiin Kiteellä Kiteen Rantakentällä 13.–14. heinäkuuta 2006. Miesten ottelun voitti Idän joukkue jaksoin 1–0 (1–0, 0–0) ja naisten ottelun voitti Idän joukkue jaksoin (10–3, 3–7, 2–0).

## Miehet
Miesten ottelun voitti Idän joukkue jaksoin 1–0 (1–0, 0–0). Idän joukkueeseen kuuluivat lyöntijärjestyksessä kakkoskoppari Sami Sirviö, kolmosvahti Timo Rautiainen, kakkosvahti Kari Hakkarainen, kakkospolttaja Pasi Pirinen, kolmospolttaja Jarkko Kokko, kolmoskoppari Pasi Pohjola, lukkari Kari Kallio, ykkösvahti Olli-Jussi Makkonen, sieppari Riku Lehto, jokeripelaaja Sami Ahola, jokeripelaaja Janne Vuorinen, jokeripelaaja Janne Vuorinen, jokeripelaaja Jukka Holttinen ja jokeripelaaja Kari Myllyniemi. 

Lännen joukkueeseen kuuluivat lyöntijärjestyksessä kakkoskoppari Vesa Liikala, kakkosvahti Timo Keränen, kakkospolttaja Jari Tyynelä, sieppari Mikko Vainionpää, kolmospolttaja Riku Kytösalmi, kolmosvahti Mika Sivunen, ykkösvahti Jan Hautala, kolmoskoppari Mika Laatikainen, lukkari Matti Iivarinen, jokeripelaaja Juha-Pekka Soini, jokeripelaaja Veijo Turpela, jokeripelaaja Jukka Yrjänen ja jokeripelaaja Sami Joukainen. Kentän parhaana palkittin Lännen lukkari Kari Kallio.

## Naiset
Naisten ottelun voitti Idän joukkue jaksoin (10–3, 3–7, 2–0). Idän joukkueeseen kuuluivat lyöntijärjestyksessä kolmoskoppari Kirsi Hänninen, kolmosvahti Hanna Airaksinen, kakkospolttaja Niina Kantola, lukkari Kirsi Lakaniemi, kakkoskoppari Terhi Rönkä, kolmospolttaja Jaana Vapaavuori, kakkosvahti Krista Laurila, ykkösvahti Pirjo-Riitta Vauhkonen, sieppari Kaisa Tuusjärvi, jokeripelaa)a Riikka Punnonen, jokeripelaaja Armi Ahola, jokeripelaaja Hannele Seppänen, jokeripelaaja Leena Rantatorikka. 

Lännen joukkueeseen kuuluivat lyöntijärjestyksessä kakkoskoppari Laura Jounela, kolmoskoppari Marja-Liisa Lintala, kolmospolttaja Kirsi Annila, kakkospolttaja Katja Saari, lukkari Henna Salmela, ykkösvahti Leena Hakala, kakkosvahti Marja Valkama, sieppari Pirjo Haukkamaa, kolmosvahti Susanna Hyppönen, jokeripelaaja Sari Lemponen, jokeripelaaja Miia Pöntinen, jokeripelaaja Salla Suhonen ja jokeripelaaja Taru Ylä-Autio. Kentän parhaana palkittiin Idän kolmosvahti Hanna Airaksinen.

## Lähteet
Alipainemuovaus

**Alipainemuovaus** eli tyhjiömuovaus on muovin valmistustekniikka. Siihen kuuluvia vaiheita ovat lämmitys, muovaus, jäähdytys ja leikkaus. Lämmitysvaiheessa prosessissa käytettävä levyaihio lämmitetään sähkövastuksilla. Sitten aihio imaistaan muottia vasten alipaineen avulla. Tämän jälkeen muovattu muovi jäähdytetään ja irrotetaan muotista. Lopuksi reunat leikataan pois ja muovattu muovi viimeistellään CNC-tekniikkaa käyttäen. Alipainemuovauksen kustannukset ovat alhaisemmat kuin esimerkiksi ruiskuvalukoneella toimittaessa. Alipainemuovauksella valmistetaan muun muassa mikroruokapakkauksia, purkkien kansia, pullojen korkkeja ja lääkäreiden tarvikkeita. Alipainemuovauksen avulla muoviin saadaan tehtyä monimutkaisiakin muotoja ja materiaaleja voidaan muokata yksityiskohtaisesti. Lämmitysvaiheella materiaali muutetaan joustavaksi. Jäähdytys tehdään puhallusilmalla. Alipainemuovauksessa käytettäviä materiaaleja ovat muun muassa polystyreeni, akryyli ja PVC (polyvinyylikloridi). Tällä tekniikalla muovattuja muoveja hyödynnetään esimerkiksi keittiökalusteiden osissa, koneiden ja elektroniikkalaitteiden suojuksissa.

## Lähteet
Jääpallon maailmanmestaruuskilpailut 2026

**Jääpallon maailmanmestaruuskilpailut 2026** pelattiin Suomessa 12. – 18. tammikuuta. Turnaus oli järjestyksessään 42. jääpallon MM-turnaus. Edellisen kerran kisat pelattiin Suomessa vuonna 2001, ja kaikkiaan turnaus oli seitsemäs Suomessa järjestetty jääpallon MM-turnaus.

Maailmanmestaruuden voitti hallitseva maailmanmestari Ruotsi.

## Taustaa

Kansainvälinen Jääpalloliitto myönsi kisat Suomelle kesäkuussa 2025. Kisojen visuaalinen ilme julkaistiin elokussa 2025. Kisojen otteluohjelma julkaistiin lokakuussa 2025.

Suomessa Yle televisioi kisojen ratkaisuottelut.

## A-sarja

### Alkusarja

----

----

----

----

### Sijat 5.–6.

## Mitaliottelut
### Välierät

----

### Pronssiottelu

### Finaali

### Parhaat maalintekijät
Maalintekijätilastossa mukana alkusarjan + loppuotteluiden tulokset

## Mitalistit

## Palkitut

Turnauksen parhaat pelaajat:

Paras maalivahti: Jussi Aaltonen, Suomi

Paras puolustaja: Leevi Laitinen, Suomi

Paras keskikenttäpelaaja: Martin Karlsson, Ruotsi

Paras hyökkääjä: William Arvidsson, Ruotsi

Turnauksen paras pelaaja: Samuli Helavuori, Suomi

## Suomen joukkue
Suomen päävalmentaja Ari Holopainen valitsi MM-kisoihin lähes saman joukkueen kuin edellisissä kisoissa. Ainoa ensikertalainen joukkueessa oli keskikentän Ville Hämäläinen. Pääosa 18 miehen joukkueesta oli Ruotsissa pelaavia suomalaisia; vain kaksi eli JPS:n Hämäläinen ja Veiterän Tero Liimatainen tulivat Suomen Bandyliigasta.:

## Lähteet
Manchild (Sabrina Carpenterin kappale)

**Manchild** on yhdysvaltalaisen laulaja-lauluntekijän Sabrina Carpenterin kappale ja tämän tulevan *[[Man’s Best Friend]]* -albumin johtosingle. Se julkaistiin 5. kesäkuuta 2025 levy-yhtiö Island Recordsin kautta. Kappaletta on ollut kirjoittamassa Carpenterin lisäksi Amy Allen sekä Jack Antonoff, kuka toimi myös kappaleen tuottajana.

”Manchild” nousi *Billboard Hot 100* -listan ensimmäiselle sijalle sen julkaisun yhteydessä. Kappale oli sen julkaisun aikana Carpenterin neljäs listan kymmenen kärkeen yltänyt ja toinen ensimmäiselle sijalle yltänyt.

## Kappaleet
**Manchild - [[suoratoisto]]/[[digitaalinen lataus]]**

# Manchild - 3.34

**Manchild - 7-tuumainen [[vinyylilevy|vinyylisingle]]**

# Manchild
# Inside Of Your Head When You’ve Just Won an Argument With a Man

## Lähteet
Åstrup

**Åstrup** on taajama Faaborg-Midtfynin kunnassa Tanskassa. Taajamassa oli 208 asukasta vuoden 2025 alussa.

## Väestökehitys

## Lähteet

## Aiheesta muualla
Esko Mäkelä (yrittäjäneuvos)

**Esko Terho Mäkelä** (3. marraskuuta 1941 Alajärvi – 28. lokakuuta 2021) oli suomalainen yritysjohtaja, Mäkelä Alun toimitusjohtaja ja puheenjohtaja, sekä yrittäjäneuvos.

## Elämä ja ura
Esko Mäkelä syntyi Alajärven Luoma-aholle Fredrik ja Hilma Mäkelälle 3. marraskuuta 1941. Fredrik Mäkelä oli perustanut Luoma-aho ja Mäkelä, Läkkiastiatehtaan vuonna 1937, jonka rinnalla Esko kasvoi ja jo hyvin nuorena tutustui peltituotteiden markkinointiin.
Mäkelä valmistui merkonomiksi vuonna 1961, jonka jälkeen hän aloitti työt Mäkelä Peltituotteessa vuonna 1962 toimien toimisto- ja myyntitehtävissä. Vuonna 1977 Mäkelä siirtyi Mäkelä Peltituotteen toimitusjohtajaksi hänen isänsä siirryttyä tehtävästä. Mäkelä vaikutti 1970-luvun alusta lähtien ohutlevyalan kehitykseen. Hän vaikutti oman toimialansa tuotekehitykseen erilaisissa kehityshankkeissa. Mäkelä oli yritysjohtajana edelläkävijä. Hän tutustui alumiinipuristukseen 80-luvulla Norjassa ja siirsi Mäkelä Peltituotteet alumiinintuotannon suuntaan. Ensimmäinen puristinlinja ostettiin Saksasta marraskuussa 1989. Rautaruukista tuli Mäkelä Metalssin pääomistaja 90-luvun lopulla. Mäkelä toimi Metalssin toimitusjohtajana vuoteen 1994 asti ja puheenjohtajana vuoteen 1996 asti. Vuonna 1993 Mäkelä osti yhdessä Ari Mastokankaan kanssa Mäkelä Metalsin alumiinintuotannon Rautaruukilta luoden Mäkelä Alun, jonka toimitusjohtajaksi ja puheenjohtajaksi Mäkelä siirtyi. Mäkelä luopui toimitusjohtajan roolista vuonna 2001 ja puheenjohtajan roolista vuonna 2008, joissa hänet korvasi hänen poikansa Petri. Mäkelä nimettiin yrittäjäneuvokseksi 15. toukokuuta 1998.

## Rahasto
Mäkelän ja hänen vaimonsa mukaan on nimetty Alajärven lukion myöntämä Aila ja Esko Mäkelän stipendirahasto. Rahastosta on jaettu vuosittain vuoden matemaatikko stipendi, vuodesta 1989 lähtien.

## Yksityiselämä
Mäkelän perheeseen kuuluivat vaimo Aila, poika Petri ja tytär Terhi. Mäkelä toimi myös 45 vuoden ajan Alajärven Lions Clubin toiminnassa.

Mäkelä oli Alajärven Ankkureiden pesäpallojoukkueen suuri kannattaja, ja tuki seuraa pitkäaikaisesti yrityksensä avulla.

## Lähteet
Bailleul (Nord)

**Bailleul** on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 45 kilometriä Dunkerquen kaupungista kaakkoon.

Kaupunki on ollut asuttuna roomalaisten hallinta-ajasta lähtien, ja sen historia on siitä lähtien kietoutunut Flanderin historiaan. Kaupunki on tuhoutunut useita kertoja, erityisesti tulipaloissa. Ensimmäisen maailmansodan pommituksissa ja tykistötulessa vuonna 1918 kaupunki tuhoutui täysin. Pormestarin johdolla kaupungille haluttiin palauttaa sen flaamilainen luonne. Arkkitehti Louis-Marie Cordonnierin johtama arkkitehtiryhmä työskenteli kaupungin jälleenrakentamiseksi. Referenssiksi valittiin Bruggen kaupunki, sekä tyylisuunniksi gotiikka ja renessanssi. Työn tuloksena syntyi arkkitehtuurillaan merkittävä kulttuuriperintökohde.

Jälleenrakennettu kaupungintalon 62-metriä korkea torni kuuluu Unescon maailmanperintöluetteloon osana Belgian ja Ranskan kellotorneja. Tornissa olevat 35 kelloa soittavat viidentoista minuutin välein eri laulujen säkeitä.

Kaupungissa oleva vuonna 1861 perustettu museo Musée Benoît-De-Puydt perustuu paikallisen virkailijan ja keräilijän Benoît De Puydtin kokoelmiin. Kokoelmassa on taide-esineitä, jotka edustavat flaamilaisia, eurooppalaisia ja aasialaisia kulttuureja keskiajalta 1800-luvulle. Kokoelmaa on täydennetty lahjoituksilla. Museorakennus on myös jälleenrakennettu entiselle paikalleen.

## Tunnettuja kuntalaisia
*Edmond de Coussemaker (1805-1876), musiikkitieteilijä
*Philippe Édouard Léon van Tieghem (1839-1914), kasvitieteilijä
*Charles Henri Marie Flahault (1852-1935), kasvitieteilijä
*Michel Delebarre (1946-2022), poliitikko
*Bruno Dumont (s. 1958), elokuvaohjaaja

## Lähteet

## Aiheesta muualla
Hadsten

**Hadsten** on taajama Favrskovin kunnassa Tanskassa. Taajamassa oli 8&nbsp;560 asukasta vuoden 2025 alussa.

Hadsten muodostui 1860-luvulla rautatieaseman ympärille. Vuosina 1966–2006 se oli Hadstenin kunnan keskustaajaama. Hadstenissa on lukio ja kansanopisto.

## Väestökehitys

## Lähteet

## Aiheesta muualla
Randers Amtsavis

**Randers Amtsavis** on tanskalainen vuonna 1810 perustettu sanomalehti, joka ilmestyy Randersin seudulla. Lehti on vuodesta 1973 ollut sitoutumaton, aiemmin se oli konservatiivinen.
## Lähteet

## Aiheesta muualla
* Lehden verkkosivut
Alavieskan rauhanyhdistys

**Alavieskan rauhanyhdistys** on Alavieskassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Alavieskan rauhanyhdistykseen kuului vuonna 2011 noin 140 jäsentä.
## Historia
Lestadiolainen herätysliike on vaikuttanut Alavieskan alueella 1870-luvulta lähtien. Ensimmäinen lestadiolainen oli tiettävästi Janne Kyrö Someronkylältä. Kylästä tuli lestadiolaisuuden tärkein alue Alavieskassa. Myös Taluskylässä oli herätyksiä vuoden 1870 tienoilla. Lestadiolaisuus eteni Alavieskassa naapurikuntia hitaammmin. Tästä huolimatta lestadiolaisia oli kunnassa 1800-luvun lopussa yli 500, mikä oli lähes viidennes kunnan asukasluvusta.

Alavieskan ensimmäinen seurahuone oli Naatuksen talon piharakennus, jossa alettiin pitämään seuroja vuonna 1913. Myöhemmin seuratupaa laajennettiin ottamalla käyttöön myös kievarin talli. Talossa pidettiin seuroja vuoteen 1939 saakka. Talvisodan kynnyksellä perustettiin tammikuussa ensin Alavieskan Taluskylän rauhanyhdistys ja huhtikuussa Alavieskan rauhanyhdistys. Kahta vuotta myöhemmin perustettiin rauhanyhdistys myös Ylikäännän kylään. Alavieskan rauhanyhdistykselle ostettiin seurapaikaksi Ventelän talo hautausmaan läheisyydestä. Sivukylillä seuroja pidettiin kodeissa ja nuorisoseurojen taloissa.

Alavieskan sivukylien rauhanyhdistyksien toiminta päättyi 1970- ja 1980-lukujen aikana, ja niiden jäsenet liittyivät kirkonkylän rauhanyhdistykseen. Alavieskan rauhanyhdistyksen uusi toimitalo valmistui vuonna 1979.

## Lähteet

## Aiheesta muualla
* Rauhanyhdistyksen verkkosivusto
Kärsämäen rauhanyhdistys

**Kärsämäen rauhanyhdistys** on Kärsämäellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Kärsämäen rauhanyhdistykseen kuului vuonna 2011 noin 190 jäsentä.

## Historia
Lestadiolainen herätysliike vaikutti Kärsämäen alueella jo 1860-luvulla. Ensimmäinen lestadiolaisetappi syntyi Rannankylälle, jossa Matti Keskitalon kodissa pidetyt seurat seurakunnan kirkkoherra yritti keskeyttää. Liike ei saanut aluksi paljoakaan kannattajia. 1800-luvun lopussa Kärsämäellä oli noin sata lestadiolaista.

Vuonna 1906 Hallanperälle Pajalan taloon muuttivat Taneli ja Eveliina Koistila Haapajärven Kuusaalta. Hankkilan ja Hallan taloista tuli vakituisia seurapaikkoja. Alkuvaiheen seuratoiminta oli vilkasta. Kärsämäen Rauhanyhdistys ry perustettiin 20. joulukuuta 1927. Toukokuussa 1928 yhdistys liittyi Suomen Rauhanyhdistyksen Keskusyhdistykseen ja yhdistykselle ostettiin Mäen talo seurapaikaksi. Sota-aikana siirtolaisia majoitettiin yhdistyksen toimitiloissa.

Seuratoiminta elpyi välittömästi sotien jälkeen. Vuonna 1946 perustettiin kunnan aluelle Saviselän rauhanyhdistys, jonka jäsenet liittyivät Kärsämäen rauhanyhdistykseen vuonna 1977. Vanha toimitalo kävi pieneksi ja vuonna 1955 päätettiin rakentaa uusi toimitalo entisen seuratalon paikalle. Rauhanyhdistyksen toiminta monipuolistui 1980-luvulta lähtien. Kärsämäen rauhanyhdistyksen uuden toimitalon rakentaminen aloitettiin vuonna 1991 ja se valmistui vuonna 1993.

## Lähteet

## Aiheesta muualla
* Rauhanyhdistyksen verkkosivusto
Kalajoen rauhanyhdistys

**Kalajoen rauhanyhdistys** on Kalajoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Kalajoen rauhanyhdistykseen kuului vuonna 2011 noin 230 jäsentä.

## Historia
Lestadiolainen herätysliike on vaikuttanut Kalajoen alueella 1860-luvun puolivälistä lähtien. Herätysliike saapui seudulle Kemin seudulta ja Jäämeren kalastuksesta palanneiden työmiesten mukana. Ensimmäisenä Kalajoen lestadiolaisena on mainittu Juho Mustonen syksyllä 1866. Kalajoella vaikuttivat merkittävästi alkuvaiheessa myös monet maallikot. Lestadiolaisuuden juurtumiseen Kalajoelle vaikutti myös se, että tunnettu saarnaaja Niilo Rapp asui paikkakunnalla vuosina 1876–1893. Lestadiolaisia arvioitiin olevan 1900-luvun vaihteessa Kalajoella noin 600.

Kalajoen rauhanyhdistys perustettiin marraskuussa 1909. Seurahuoneen avajaisia vietettiin syksyllä 1912. Lestadiolaisuuden toinen hajaannus 1930-luvulla vaikutti merkittävästi Kalajoella. Kalajoen rauhanyhdistyksen uusi toimitalo valmistui vuonna 1981.

## Lähteet

## Aiheesta muualla
* Rauhanyhdistyksen verkkosivusto
Kalajoen Mehtäkylän rauhanyhdistys

**Kalajoen Mehtäkylän rauhanyhdistys** on Kalajoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. 

Lestadiolainen herätysliike on vaikuttanut Kalajoen alueella 1860-luvun puolivälistä lähtien. Herätysliike saapui seudulle Kemin seudulta ja Jäämeren kalastuksesta palanneiden työmiesten mukana. Herätys levisi nopeasti Kalajoen Mehtäkylään, jossa pidettiin seuroja useissa taloissa. Kylän ensimmäinen puhuja oli Matti Nikunpoika Sorvari.

Mehtäkylän lestadiolaiset saivat vuonna 1936 Janne Laitalan lahjoittaman tontin seurahuoneen paikaksi. Seuratalo valmistui seuraavana vuonna ja rauhanyhdistyksen perustava kokous pidettin huhtikuussa 1938. Mehtäkylän rauhanyhdistys osti vuonna 1958 huutokaupassa koulurakennuksen keskemmältä kylää. Rakennus kunnostettiin yhdistyksen toimitaloksi ja on edelleen käytössä.

## Lähteet
Raution seudun rauhanyhdistys

**Raution seudun rauhanyhdistys** on Kalajoen Rautiossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Raution seudun rauhanyhdistykseen kuului vuonna 2011 noin 130 jäsentä.

## Historia
Lestadiolainen herätysliike sai jalansijaa Rautiossa vasta, kun Raution seurakunnan kappalaiseksi tuli lestadiolaispastori Viktor Alfred Wirkkula vuonna 1880. Wirkkula oli karkoitettu Huakiputaalta uskonnollisen vakaumuksensa vuoksi. Wirkkulan pappilasta tuli Raution lestadiolaisten seurapaikka. Hänen toiminnastaan kuitenkin valitettiin jälleen ja Wirkkula siirrettiin Inariin vuonna 1882.

Rautioon perustettiin rauhanyhdistys 1900-luvun alkuvuosina ja Otto Evert Petäistö lahjoitti tontin omaa seuratupaa varten. Lestadiolaisen hajaantuminen 1930-luvulla koetteli erityisesti Raution lestadiolaisuutta. Pikkuesikoisuuden erkaantuessa vuonna 1934 Raution rauhanyhdistys ja sen seurahuone jäivät pikkuesikoisille. Vanhoillislestadiolaiset perustivat vuonna 1936 uuden yhdistyksen nimellä *Raution Kirkon- ja Kärkiskylän rauhanyhdistys*, joka tunnetaan nykyisin Raution seudun rauhanyhdistyksenä.

Raution seudun rauhanyhdistyksen nykyinen toimitalo rakennettiin vuonna 1986 tontille, jonka oli lahjoittanut Kalle Petäistö, alkuperäisen tontinlahjoittaja Otto Petäistön poika.

## Lähteet
Haapaveden rauhanyhdistys

**Haapaveden rauhanyhdistys** on Haapavedellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja, raamattuluokkia, päiväkerhoja ja pyhäkouluja, nuorteniltoja sekä perhe- ja diakoniatyötä. Haapaveden rauhanyhdistykseen kuului vuonna 2011 noin 430 jäsentä.

## Historia
Lestadiolainen herätysliike on vaikuttanut Haapaveden alueella 1860-luvun lopulta lähtien. Lestadiolainen herätys syntyi aikaan, jolloin nälänhätä koetteli paikkakuntaa. Lestadiolainen herätys levisi Karsikkaan kylälle Nivalan Ruuskankylästä. Haapaveden ensimmäisenä lestadiolaisena saarnaajana pidetään Eeli Juolan ohella Juuso Rasvaa. 
Lestadiolaisuus sai Haapavedellä parinkymmenen vuoden aikana laajan kannatuksen. Vuonna 1885 arvioitiin, että lestadiolaisia oli ainakin kolmasosa kunnan väkiluvusta. Karsikkaan kylän ohella Vatjusjärven ja Rytkyn kylät olivat voimakkaita lestadiolaisalueita.

Haapaveden rauhanyhdistys perustettiin marraskuussa 1890 ja on yksi ensimmäisiä rauhanyhdistyksiä koko maassa. Rauhanyhdistyksen perustamisen taustalla oli haapavetinen saarnamies Erkki Rytky. Oma seurahuone oli rakennettu jo ennen rauhanyhdistyksen perustamista. 

1950-luvulla Haapavedelle syntyivät Jokivarrren ja Karsikkaan rauhanyhdistykset. Sivukylien rauhanyhdistyksien toiminta päättyi 1970- ja 1980-lukujen aikana, ja niiden jäsenet liittyivät kirkonkylän rauhanyhdistykseen. Haapaveden rauhanyhdistyksen seurahuonetta laajenettiin 1970-luvun alussa yli kaksinkertaiseksi. Seurahuone kävi tästä huolimatta ahtaaksi ja uusi rauhanyhdistyksen toimitalo valmistui vuonna 1988.

## Lähteet

## Aiheesta muualla
* Rauhanyhdistyksen verkkosivusto
Manhiçan piiri

**Manhiçan piiri** () on Mosambikin eteläosan Maputon maakunnassa sijaitseva aluehallinnon toisen tason piiri. Piiri rajoittuu kaakossa Intian valtamereen, lounaassa Marracuenen, lännessä Moamban ja luoteessa Maguden piiriin. Koillisessa naapurina on Gazan maakunnan Bilenen piiri. 

Piirin väestöennuste oli 256&nbsp;865 as. (2022) ja pinta-ala on 2&nbsp;147 neliökilometriä, toisen lähteen mukaan 2&nbsp;380 km² (mahdollisesti vesialueita sisältäen) eli noin on 9,1 prosenttia maakunnan pinta-alasta. Väestötiheys oli 120 asukasta neliökilometriä kohden. Piirikeskus on Manhiçan kaupunki, joka sijaitsee linnuntietä 69 kilometriä ja maanteitse 93 km aluekeskus Matolasta koilliseen. Mosambikin pohjoisosista pääkaupunki Maputoon johtava yli 2&nbsp;600 kilometriä pitkä kansallinen valtatie EN1 (Estrada Nacional Número Um) kulkee Manhiçan piirin ja sen piirikeskuksen kautta.

Lukutaidottomuus oli piirissä vuosien 2019–2023 tilaston mukaan 25,5 prosenttia (maakunnan keskiarvo 12,5 &nbsp;%).

Väestön pääelinkeinoja ovat maatalous ja valmistava teollisuus. Etenkin viljellään vihanneksia ja muita juureksia sekä sokeriruokoa; lisäksi kasvatetaan trooppisia ja ja subtrooppisia hedelmiä. Tärkein maatalouskasvi on sokeriruoko, josta tuotetaan sokeria.


Manhiça Conselho Municipal.jpg|Manhiçan kunnanvaltuuston rakennus (vuonna 2013 kunnan muodostanut piirikeskus oli vielä luokitukseltaan vila, nykyisin cidade).
Mercado Municipal de Manhiça.jpg|Kunnallisen torialueen portti.

## Lähteet
* 

* 

### Viitteet
Volker Wissing

**Volker Wissing** (s. 22. huhtikuuta 1970 Landau) on saksalainen juristi ja poliitikko. Hän on ollut liittopäivien jäsen vuosina 2004–2013 ja 2021–2025 ja toiminut maansa liikenneministerinä 2021–2025 sekä oikeusministerinä 2024–2025. Wissing on istunut myös Rheinland-Pfalzin maapäivillä ja toiminut kyseisen osavaltion elinkeino- ja varapääministerinä vuosina 2016–2021. Hän kuului aiemmin FDP:hen, mutta erosi siitä syksyllä 2024, kun puolue lähti Scholzin hallituksesta.
## Lähteet

## Aiheesta muualla

* Saksan liittohallitus 
* Saksan liittopäivät
Hubertus Heil

**Hubertus Heil** (s. 3. marraskuuta 1972 Hildesheim) on saksalainen sosiaalidemokraattinen poliitikko, joka on istunut liittopäivillä vuodesta 1998. Vuosina 2018–2025 hän oli maansa työ- ja sosiaaliministeri. Heil on toiminut myös SPD:n pääsihteerinä.
## Lähteet

## Aiheesta muualla

* Saksan liittohallitus  
* Saksan liittopäivät